Document ID: 32005D0302

32005D0302
L 095/62
SLUŽBENI LIST EUROPSKE UNIJE
ODLUKA KOMISIJE
od 31. ožujka 2005.
o izmjeni Odluke 97/467/EZ u pogledu dodavanja jednog objekta u Hrvatskoj na privremene popise objekata trećih zemalja iz kojih je državama članicama dozvoljen uvoz mesa bezgrebenki
(priopćena pod brojem dokumenta C(2005) 985)
(Tekst značajan za EGP)
(2005/302/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata trećih zemalja iz kojih je državama članicama dozvoljen uvoz određenih proizvoda životinjskog podrijetla, proizvoda ribarstva ili živih školjkaša (1), a posebno njezin članak 2. stavak 4.,
budući da:
(1)
Odluka Komisije 97/467/EZ od 7. srpnja 1997. o izradi privremenog popisa objekata iz trećih zemalja iz kojih države članice odobravaju uvoz mesa kunića i mesa uzgojene divljači (2) utvrđuje privremene popise objekata u trećim zemljama iz kojih je državama članicama dozvoljen uvoz mesa uzgojene divljači, mesa kunića i mesa bezgrebenki.
(2)
Hrvatska je dostavila ime jednog objekta koji proizvodi meso bezgrebenki za koji nadležna tijela potvrđuju da objekt udovoljava pravilima Zajednice.
(3)
Shodno tome spomenuti objekt bi trebalo uvrstiti na popise utvrđene u Odluci 97/467/EZ.
(4)
Kako pregled odnosnog objekta na licu mjesta još nije proveden, uvoz iz istog ne bi trebao ispunjavati uvjete za smanjivanje broja fizičkih pregleda u skladu s Direktivom Vijeća 97/78 od 18. prosinca 1997. o utvrđivanju načela organizacije veterinarskih pregleda proizvoda koji se unose u Zajednicu iz trećih zemalja (3).
(5)
Odluku 97/467/EZ bi stoga trebalo odgovarajuće izmijeniti.
(6)
Mjere iz ove Odluke su u skladu s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilog II. Odluci 97/467/EZ se izmjenjuje u skladu s Prilogom ovoj Odluci.
Članak 2.
Ova se Odluka primjenjuje od 21. travnja 2005.
Članak 3.
Ova je Odluka upućena državama članicama.
Sastavljeno u Bruxellesu 31. ožujka 2005.

Labels: 17
0
3
6
18